MINT ขาย “หุ้นกู้” วันแรกคึกคัก นักลงทุนเชื่อมั่นธุรกิจแกร่ง
MINT เปิดขายหุ้นกู้ด้อยสิทธิที่มีลักษณะคล้ายทุนฯ ครั้งที่ 1/66 วันแรกตอบรับดีเกินคาด สะท้อนความเชื่อมั่นและความแข็งแกร่งธุรกิจ พร้อมเสนอขายถึงวันที่ 9 ก.พ.นี้เท่านั้น
MINT เปิดขายหุ้นกู้ด้อยสิทธิที่มีลักษณะคล้ายทุนฯ ครั้งที่ 1/66 วันแรกตอบรับดีเกินคาด สะท้อนความเชื่อมั่นและความแข็งแกร่งธุรกิจ พร้อมเสนอขายถึงวันที่ 9 ก.พ.นี้เท่านั้น
7 ก.พ. 2566

นายชัยพัฒน์ ไพฑูรย์ ประธานเจ้าหน้าที่ฝ่ายการเงิน บริษัท ไมเนอร์ อินเตอร์เนชั่นแนล จำกัด (มหาชน) หรือ MINT เปิดเผยว่า ผลตอบรับของการเสนอขายหุ้นกู้ด้อยสิทธิที่มีลักษณะคล้ายทุนฯ ครั้งที่ 1/2566 (MINT23PA) ของวันที่ 7 กุมภาพันธ์ 2566 ซึ่งเปิดขายวันแรกได้รับการตอบรับที่ดีจากประชาชนทั่วไปรวมถึงนักลงทุนเข้าจองซื้อหุ้นกู้ด้อยสิทธิฯ อย่างล้นหลาม นับเป็นสัญญาณที่ดี ซึ่ง MINT คาดการณ์ว่าจะขายได้ตามจำนวนที่ตั้งเป้าไว้ สำหรับการที่นักลงทุนให้ความสนใจหุ้นกู้ด้อยสิทธิฯ ของ MINT ในครั้งนี้ แสดงให้เห็นถึงความเชื่อมั่นและความแข็งแกร่งของบริษัทฯ ที่พร้อมเดินหน้าสร้างการเติบโตเต็มรูปแบบ (Back to Growth) และเราพร้อมเปิดรับทุกคนที่มองเห็นโอกาสในการมาร่วมเป็นส่วนหนึ่งของความผูกพันแห่งความสำเร็จภายใต้แนวคิด “Bond with Us ไปด้วยกัน”
ทั้งนี้ในส่วนรายละเอียดของหุ้นกู้ด้อยสิทธิที่มีลักษณะคล้ายทุนฯ ครั้งที่ 1/2566 (MINT23PA) ไถ่ถอนเมื่อเลิกบริษัท ซึ่งผู้ออกหุ้นกู้มีสิทธิไถ่ถอนหุ้นกู้ก่อนกำหนด และมีสิทธิเลื่อนชำระดอกเบี้ยโดยไม่มีเงื่อนไขใดๆ มีอัตราดอกเบี้ยช่วง 5 ปีแรกของหุ้นกู้ที่ 6.10% ต่อปี โดยกำหนดชำระดอกเบี้ยทุก 6 เดือน ตลอดอายุหุ้นกู้ โดยผู้ออกหุ้นกู้มีสิทธิเลื่อนการชำระดอกเบี้ยพร้อมกับสะสมดอกเบี้ยจ่ายไปชำระในวันใดก็ได้ให้แก่ผู้ถือหุ้นกู้ โดยไม่จำกัดระยะเวลาและจำนวนครั้งตามดุลยพินิจของผู้ออกหุ้นกู้แต่เพียงผู้เดียว อัตราดอกเบี้ยจะปรับทุกๆ 5 ปี โดยอ้างอิงจากอัตราผลตอบแทนพันธบัตรรัฐบาลอายุ 5 ปี
อย่างไรก็ดีพร้อมเสนอขายให้นักลงทุนที่กำลังมองหาโอกาสลงทุนในหุ้นกู้จากบริษัทระดับนานาชาติที่มีความมั่นคง มีผลการดำเนินงานที่ยอดเยี่ยม ตั้งแต่วันนี้จนถึงวันที่ 9 กุมภาพันธ์ 2566 ผ่านสถาบันการเงินทั่วประเทศทั้ง 11 แห่ง ได้แก่ ธนาคารกรุงเทพ (โทร.1333 หรือจองซื้อผ่านแอปพลิเคชั่น Bualuang mBanking), ธนาคารกรุงไทย (โทร. 02-111-1111), ธนาคารกรุงศรีอยุธยา (โทร. 1572), ธนาคารกสิกรไทย (โทร 02-888-8888 กด 819), ธนาคารไทยพาณิชย์ (โทร. 02-777-6784), ธนาคารซีไอเอ็มบี ไทย (โทร.02-626-7777), บริษัทหลักทรัพย์ เกียรตินาคินภัทร ซึ่งรวมถึงธนาคารเกียรตินาคินภัทร ในฐานะหน่วยงานขายของบริษัทหลักทรัพย์ เกียรตินาคินภัทร (โทร. 02-165-5555), บริษัทหลักทรัพย์ ธนชาต (โทร. 02-779-9000), บริษัทหลักทรัพย์ เมย์แบงก์ (ประเทศไทย) (โทร. 02-658-5050), บริษัทหลักทรัพย์ หยวนต้า (ประเทศไทย) (โทร. 02-009-8351-56) และบริษัทหลักทรัพย์ เอเซีย พลัส (โทร.02-680-4004)
สำหรับผู้สนใจสามารถศึกษารายละเอียดเพิ่มเติมได้จากร่างหนังสือชี้ชวน https://market.sec.or.th/public/ipos/IPOSDE01.aspx?TransID=484195&amp;SD=0702256609022566